“ชาร์ป” อ่วมขาดทุนสุทธิ 8.36 หมื่นล้านเยนในครึ่งแรกปีนี้
"ชาร์ป" อ่วมขาดทุนสุทธิ 8.36 หมื่นล้านเยนในครึ่งแรกปีนี้
30 ต.ค. 2558

ชาร์ป คอร์ป เปิดเผยว่า บริษัทมียอดขาดทุนสุทธิ 8.361 หมื่นล้านเยน (700 ล้านดอลลาร์สหรัฐ) ในช่วงครึ่งแรกของปีงบการเงิน 2558 เนื่องจากยอดขายสมาร์ทโฟนในจีนร่วงลง
ส่วนตัวเลขขาดทุนจากการดำเนินงานรวมอยู่ที่ 2.516 หมื่นล้านเยน จากยอดขาย 1.28 ล้านล้านเยน ซึ่งลดลง 3.6% เมื่อเทียบรายปี
หลังจากมีการปรับลดแนวโน้มผลประกอบการเมื่อช่วงต้นเดือน ในขณะนี้ ชาร์ปคาดว่าบริษัทจะมีกำไรจากการดำเนินงาน 1 หมื่นล้านเยน จากยอดขาย 2.7 ล้านล้านเยนสำหรับปีงบการเงินที่สิ้นสุดในเดือนมี.ค.ปีหน้า
               